Translate the text from Welsh to English.



 
Bydd yr adolygiad yn ystyried a oes modd gwneud mwy i gynyddu'r cyflenwad o dai fforddiadwy yng Nghymru, gan sicrhau cymaint o adnoddau â phosibl. Caiff ei gadeirio gan Lynn Pamment, Uwch\-Bartner Swyddfa Caerdydd ac Arweinydd y Llywodraeth a Gwasanaethau Cyhoeddus o fewn PwC.  Mae gan Lynn flynyddoedd lawer o brofiad o ddarparu cyngor ariannol i gyrff yn y sector cyhoeddus a'r sector preifat, gan gynnwys gweithio gyda chymdeithasau tai ac eraill yn y sector tai fforddiadwy. 

Bydd yr adolygiad yn: 

* ystyried i ba raddau y gellir cynyddu arian cyfatebol er mwyn codi mwy o gartrefi fforddiadwy, er mwyn sicrhau bod cymaint o dai cymdeithasol â phosibl yn cael eu creu drwy gyfraniad Llywodraeth Cymru
* adolygu'r trefniadau sy'n rheoli'r gwaith partneriaeth rhwng awdurdodau lleol a chymdeithasau tai
* ystyried goblygiadau mynd ati i greu cartrefi di\-garbon erbyn 2020, gan gynnwys rôl gweithgynhyrchu oddi ar y safle a dulliau adeiladu modern
* adolygu'r safonau sy'n rheoli tai fforddiadwy ac ystyried a oes angen eu diweddaru
* gwneud argymhellion ynghylch polisi rhenti cynaliadwy a fydd yn caniatáu fforddiadwyedd hirdymor i denantiaid ac yn caniatáu hyfywedd datblygiadau tai presennol a newydd.

Bydd angen llunio adroddiad o'r adolygiad a chyflwyno argymhellion i'r Gweinidog erbyn diwedd Ebrill 2019\.

Dywedodd Rebecca Evans:


> "Rydyn ni wedi gwneud ymrwymiad clir i ddarparu 20,000 o dai fforddiadwy yn ystod tymor y Llywodraeth hon, ac mae'r datblygiad hwn ym Mhontardawe yn dangos sut rydyn ni'n gweithredu ar sail hynny.
> 
> "Dw i eisiau i'r adolygiad hwn sicrhau ein bod ni'n cael y gwerth gorau am arian yn ein buddsoddiadau a'n polisi, gan gynnwys sut rydyn ni'n cynllunio ar gyfer dyfodol di\-garbon a'r ffordd y mae'r sector yn gweithio.
> 
> "Rydyn ni'n gwybod bod yna lawer mwy o bobl yng Nghymru sydd eisiau byw mewn tai fforddiadwy.

Mae'r sector yng Nghymru wedi galw arnon ni i edrych ar ein polisi, ac rydyn ni eisiau gweithio'n agos gyda'n holl randdeiliaid sy'n rhan o'r broses o gyflenwi tai, er mwyn sicrhau ein bod ni'n adeiladu cymaint o gartrefi â phosibl.


> "Mae gan Lynn Pamment brofiad helaeth o weithio gyda'r sector cyhoeddus a'r sector preifat ar gyllido prosiectau, a dw i'n edrych ymlaen at ddarllen canlyniadau ei hadolygiad y flwyddyn nesaf."

Dywedodd Stuart Ropke, Prif Weithredwr Cartrefi Cymunedol Cymru:


> "Fe fyddai cymdeithasau tai yng Nghymru yn hoffi codi o leiaf 75,000 o gartrefi fforddiadwy yng Nghymru dros yr ugain mlynedd nesaf \- gan ddyblu'r gyfradd bresennol. Ym mis Tachwedd 2017, fe wnaethon ni lansio 'Gorwelion Tai', sef gweledigaeth ein sector i wneud lle da i fyw yn hawl sylfaenol i bawb. Allwn ni ddim cyflawni'r uchelgais pellgyrhaeddol yma heb wneud dadansoddiad llawn o bolisi tai Cymru a sut mae'n cael ei roi ar waith. Rydyn ni wrth ein bodd, felly, fod y Gweinidog wedi cefnogi ein galwad am adolygiad. 
> 
> "Drwy'r adolygiad, fe allwn ni gytuno ynghylch yr amgylchedd polisi mwyaf effeithiol er mwyn cyflawni ein huchelgais i ddarparu cartrefi fforddiadwy a chreu sylfaen gadarn ar gyfer anghenion heddiw ac ar gyfer y cenedlaethau i ddod. Os cawn ni'r adolygiad yma yn iawn, fe fydd yn gam mawr ymlaen tuag at ddatrys yr argyfwng tai."

Dywedodd Matt Dicks, Cyfarwyddwr Sefydliad Tai Siartredig Cymru: 


> "Rydyn ni'n croesawu cyhoeddiad heddiw ynghylch adolygu'r polisi tai yng Nghymru. Bydd yn ystyried pa fath o gartrefi sydd eu hangen arnon ni yn y dyfodol a sut y gallwn ni gynnal buddsoddiad tymor hirach, gan gadw ein tai yn fforddiadwy ar yr un pryd. Dros gyfnod blwyddyn yr adolygiad, rydyn ni'n edrych ymlaen at ymgynghori'n llawn, gan ail\-fyw profiadau gweithwyr proffesiynol o bob rhan o'r sector tai yng Nghymru i sicrhau dealltwriaeth amserol ac arbenigedd go iawn."

Mae Rebecca Evans wedi lansio’r adolygiad drwy ymweld â datblygiad Cymdeithas Dai Linc Cymru ym Mhontardawe. Dywedodd Scott Sanders, Prif Swyddog Gweithredol Linc:  

> “Mae’r adolygiad annibynnol ynghylch y Polisi Tai yn dod ar yr amser iawn i’r sector tai. Mae gwir uchelgais o fewn y sector am adolygiad o’r fath a byddem yn croesawu polisi sy’n cefnogi hyn a hefyd yn galluogi Landlordiaid Cymdeithasol Cofrestredig a phartneriaid i ddarparu rhagor o gartrefi a gwasanaethau er mwyn gwneud gwahaniaeth gwirioneddol i fywydau pobl. Bydd y sector yn awyddus i gefnogi’r adolygiad er mwyn sicrhau manteisio i’r eithaf ar y cyfle ac y bydd yn arwain at ddod o hyd i atebion cryfach ym maes tai.”







Translation:


 
The review will examine whether more can be done to increase the supply of affordable housing in Wales, maximising the resources available, and will be chaired by Lynn Pamment, Cardiff Senior Partner and Government \& Public Services Lead at PwC. Lynn has many years’ experience of providing financial advice to public and private sector bodies, including working with housing associations and others in the affordable housing sector.

The review will: 

* examine the scope for increasing match funding to build more affordable homes, to maximise the number of homes created by the Welsh Government’s contribution to social housing
* review the arrangements governing partnership working between local authorities and housing associations
* consider the implications of moving to deliver zero carbon homes by 2020, including the role of off\-site manufacture and modern methods of construction
* review the standards governing affordable housing and advise on whether they require updating
* make recommendations regarding a sustainable rent policy that will both allow long term affordability for tenants and allow viability of existing and new housing developments.

The review will be expected to issue a report and make recommendations to the Minister by the end of April 2019\.

Rebecca Evans said:


> “We have made a clear commitment to deliver 20,000 affordable homes during this term of Government and this development in Pontardawe demonstrates how we are delivering on this.
> 
> “I want this review to ensure we are getting the best value for money in our investments and policy, including how we plan for a zero carbon future and the way in which the sector operates.
> 
> “We know that many more people in Wales want to access affordable housing.

The sector in Wales have called on us to look at our policy, and we want to work closely with all stakeholders involved in housing supply to ensure we are building as many homes as possible.


> “Lynn Pamment has a great deal of experience in working with the public and private sector on financing projects, and I look forward to reading the results of her review next year.”

Stuart Ropke, Chief Executive of Community Housing Cymru said:


> “Housing associations in Wales have ambitions to build a minimum of 75,000 affordable homes in Wales over the next twenty years – doubling the current delivery rate. In November 2017 we launched ‘Housing Horizons’, our sector vision to make good housing a basic right for all. This far reaching ambition cannot be achieved without a full analysis of Welsh housing policy and how this is put into practice, so we are delighted the Minister has backed our call for a review.
> 
> “Through the review we can establish the most effective policy environment to meet our affordable home delivery ambition and build a solid foundation for current and future generations. If we get this review right, it will be a big step towards solving the housing crisis.”

Matt Dicks, Director of the Chartered Institute of Housing Cymru said: 


> “We welcome today’s announcement of a review into housing policy in Wales. It rightly looks at what kind of homes we need in the future and how we can sustain longer\-term investment whilst maintaining the affordability of our housing. Over the lifespan of the one\-year review we look forward to engaging fully, bringing to life the experiences of housing professionals from across the sector in Wales to provide timely insight and real\-life expertise.”

Rebecca Evans launched the review with a visit to a Linc Cymru Housing Association development in Pontardawe. Linc Chief Executive Officer Scott Sanders said: 
> “An independent review of the Housing Policy comes at the right time for the housing sector. The ambition within the sector is palpable and having a policy that supports this and enables both Registered Social Landlords and partners to deliver more homes and services to make a real difference to people’s lives, would be welcomed. The sector will be keen to support the review to ensure this opportunity is maximised and results in even stronger housing solutions.”